
ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΚΛΗΡΟΔΟΤΗΜΑ ΑΘΑΝΑΣΙΟΥ Γ. ΑΝΑ¬ 
ΓΝΟΣΤΟΠΟΥΛΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 6582/6/4/1988 και 9046/6.11.1991 δημό¬ 
σιες διαθήκες του Αθανασίου Αναγνωστοπούλου του Γ ε¬ 
ωργίου που συντόχθηκαν ενώπιον της συμβολαιογράφου 
Πατρών Μαρίας συζ. Αθαν. Αμπατζή και δημοσιεύθήκαν 
με τα αριθ. 221 και 222/29.9.1992 πρακτικά του Μον. 


Πρωτοδικείου Πατρών, αντίστοιχα, με τις οποίες συστή- 
θηκε κοινωφελές ίδρυμα με την επωνυμία «ΚΛΗΡΟΔΟ^ 
ΤΗ ΜΑ ΑΘΑΝΑΣΙΟΥ Γ. ΑΝΑΓΝΟΣΤΟΠΟΥΛΟΥ» και με 
έδρα την πάλη των Πατρών. 

2. Τις διατάξεις των άρθρων: α) 95 και 98 του ΑΝ 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 18.10.1994 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β/7.3.1994). 

5. Την αριθ. Δ.Υ. 3α/ΟΙΚ. 370/13.7.1994 κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων (ΦΕΚ 550/Β/ 
15.7.1994} με την οποία ανατέθηκαν αρμοδιότητες στους 
Υφυπουργούς Υγείας, Πρόνοιας και Κοινωνικών Ασφαλί¬ 
σεων. 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

"Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΑΘΑΝΑΣΙΟΥ Γ. ΑΝΑ¬ 
ΓΝΟΣΤΟΠΟΥΛΟΥ», η οποία έγινε από τον Αθανάσιο Ανα- 
γνωστόπουλο με τις αριθ. 6582/6.4.1988 και 9046/ 
6.11.1991 δημόοιες διαθήκες οι οποίες συντάχθηκαν 
ενώπιον της συμβολαιογράφου Πατρών Μαρίας Αμπατζή 
και δημοοιεύθηκαν με τα αριθ. 221 και 222/29.9.1992 
πρακτικά του Μον. Πρωτοδικείου Πατρών, αντίστοιχα. 

Το ίδρυμα τούτο αποτελεί Νομικό Πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών και Υγείας, Πρόνοιας κοι Κοινωνι¬ 
κών Ασφαλίσεων και διέπεται από τις διατάξεις των παρα¬ 
πάνω συστατικών του πράξεων, του παρακάτω οργανι¬ 
σμού, του ΑΝ 2039/1939 και των διαταγμάτων που εκδό- 
θηκαν ή θα εκδοθούν, οε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚΛΗΡΟΔΟΤΗΜΑ ΑΘΑΝΑΣΙΟΥ Γ. ΑΝΑ¬ 
ΓΝΟΣΤΟΠΟΥΛΟΥ». 

Αρθρο 1 

Μορφή - Επωνυμία - Έδρα - Σφραγίδα 

1. Το κοινωφελές Ιδρυμα με την επωνυμία «ΚΛΗ ΡΟΔΟ- 
ΤΗΜΑ ΑΘΑΝΑΣΙΟΥ Γ. ΑΝΑΓΝΟΣΤΟΠΟΥΛΟΥ» που συ- 
στήθηκε από τον Αθανάσιο Γεωργίου Αναγνωστόπουλο με 
τιςαριθ. 6582/6.11.1988 και 9046/θ. 11.1991 δημόσιες 
διαθήκες του, οι οποίες συντώχθηκαν ενώπιον της συμβο¬ 
λαιογράφου Πατρών Μαρίας Αμπατζή και δημοσιεύθηκαν 
με τα αριθ. 221 και 222/29.9.1992 πρακτικά του Μον. 
Πρωτοδικείου Πατρών, αντίστοιχα, αποτελεί Νομικό Πρό¬ 
σωπο ιδιωτικοιίδικαίου και διέπεται από τις διατάξεις των 
παραπάνω συστατικών πράξεων, του παρόντος οργανι¬ 
σμού, του ΑΝ 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν 
σε εκτέλεση του νόμου αυτού. 

2 Έδρα του ιδρύματος είναι η πόλη των Πατρών. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής ίου. 

Άρθρο 2 
Σκοπός 

Σκοποί του ιδρύματος είναι: 

1. Η οικονομική ενίσχυση κάθε χρόνο (10) κοριτσιών, οι¬ 
κονομικά αδυνάτων, εντίμων και εργατικών που κατάγο¬ 
νται και κατοικούν στην περιοχή της πόλεως Πατρών συ- 
μπεριλαμβανομένης και της Παραλίας Πατρών για την 
αντιμετώπιση των δαπανών του γάμου τους. 

2. Η διάθεση κάθε χρόνο στο καθένα από τα παρακάτω 
Νομικά Πρόσωπα, ποσού δρχ. α) Δύο εκατομμυρίων 
(2.000.000) στο Ορφανοτροφείο του Ιερού Ναού Αγίου 
Νικολάου Σπάτων ΑχαΤας, β) ενός εκατομμυρίου πεντακο- 
σίων χιλιάδων (1.5000.000) στον Ιερό Ναό Παντάνασσης 
Πάτρας με την προϋπόθεση να τελείται την 4 Δεκεμβρίου 
μνημόσυνο υπέρ του Ιδρυτού και των γονέων του και 

γ) ενός εκατομμυρίου (1.000.000) στο Άσυλο Ανιάτων 
«Αγία Ευφροσύνη». 

Η διάθεση των ανωτέρω χρηματικών ποσών για την επί¬ 
τευξη των σκοπών του ιδρύματος θα γίνεται από τους τό¬ 
κους των καταθέσεων του. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Το υπό στοιχεία Α-2 διαμέρισμα του πρώτου (Α) πάνω 
από το ισόγειο ορόφου πολυκατοικίας που βρίσκεται στην 
Πάτρα και στη διασταύρωση των οδών Κεφαλληνίας 11 
και Αγίας Σοφίας επιφάνειας 70,80 μέτρων τετραγωνι¬ 
κών. 

β) Το υπό στοιχεία Α1 διαμέρισμα του πρώτου (Α) πάνω 
από τό ισόγειο ορόφου, πολυκατοικίας που βρίσκεται στην 
Πάτρα στη συνοικία Υψηλά Αλώνια στην οδό Χαραλάμπη 
αριθ. 93 επιφάνειας 136,40 μέτρων τετραγωνικών. 

γ) Το υπό στοιχεία Γ3 (ΓΑΜΑ ΤΡΙΑ) διαμέρισμα του τρί¬ 
του (Γ) πάνω από το ισόγειο ορόφου της πολυκατοικίας 
που βρίσκεται στην Πάτρα στη συνοικία Υψηλά Αλώνια 
στην οδό Χαραλάμπη αριθ. 93 επιφάνειας 147,20 μέτρων 
τετραγωνικών. 


δ) Τον υπ' αριθ. 4277/7750 λογ/σμό προθεσμιακής κα- 
ταθέσεως στην Αγροτική Τράπεζα της Ελλάδος (θυρίδα 
Σκαγιοπουλείου Πατρών) εκ δραχμών εβδομήντα εκατομ¬ 
μυρίων (70.000.000). 

ε) Τον υπ’ αριθμ. 4277/7224 λογ/σμό προθεσμιακής 
καταθέσεως στην Αγροτική Τράπεζα της Ελλάδος (θυρίδα 
Σκαγιοπουλείου Πατρών) εκ δραχμών δεκαέξι εκατομμυ¬ 
ρίων (16.000.000). 

στ) Τον υπ' αριθμ. 4277/7423 λογ/σμό προθεσμιακής 
καταθέσεως στην Αγροτική Τράπεζα της Ελλάδος (θυρίδα 
Σκαγιοπουλείου Πατρών) εκ δραχμών είκοσι εκατομμυ¬ 
ρίων (20.000.000). 

ζ) Τον υπ’ αριθμ. 4211/1207-06 λογ/αμό στην Αγρο¬ 
τική Τράπεζα της Ελλάδος (θυρίδα Σκαγιοπουλείου Πα¬ 
τρών) εκ δραχμών δύο εκατομμυρίων εκατό δεκατριών χι¬ 
λιάδων πεντακοσίων ενενήντα επτά (2,113.597). 

η) Τον υπ’ αριθμ. Α.Κ. 4211/2607-74 λογ/σμό Ταμιευ¬ 
τηρίου στην Αγροτική Τράπεζα της Ελλάδος (Κεντρικό 
Υποκ/μα Πατρών) εκ δραχμών εκατόν εβδομήντα χιλιά¬ 
δων τετρακοσίων πενήντα δύο (170.452). 

θ) Τον υπ’ αριθμ. Α.Κ. 4211/13710-08 λογ/αμό Τα¬ 
μιευτηρίου στην Αγροτική Τράπεζα της Ελλάδος (Κε¬ 
ντρικό Υποκ/μα Πατρών) εκ δραχμών τεσσάρων χιλιάδων 
τριάντα μιας (4.031). 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή Νομικού Προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

1. Κάθε φορά Διευθυντή του Κεντρικού Κατ/τος της 
Αγροτικής Τραπέζης της Ελλάδος. 

2. Κάθε φορά Πρόεδρο του Εργατικού Κέντρου της Πά¬ 
τρας. 

3. Κάθε φορά Πρόεδρο του Αναγνωρισμένου Σωμα¬ 
τείου Πολυτέκνων της Πάτρας. 

4. Κάθε φορά Πρόεδρο του Κοινοτικού Συμβουλίου της 
Κοινότητας Παραλίας Πατρών και 

5. Βασιλική συζ. Κων/νου Ρούσσου το γένος Δημητρίου 
και Ελένης Κόλλια, συμβολαιογράφο Πάτρσς, μετά δε το 
θάνατό της τον κάθε φορά Πρόεδρο του Συμβολαιογραφι¬ 
κού Συλλόγου του Εφετείου της Πάτρας. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του ΑΝ 2039/39. 

4. Το Διοικητικό Συμβούλιο συνεδριάζει τακτικά κάθε 
τέσσερις μήνες και έκτακτα όποτε το ζητήσει ο Πρόεδρος 
ή δύο (2) από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικά Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των μελών και σε περίπτωση ισοψη- 
φίας υπερισχύει η γνώμη με την οποία συντάσσεται ο Πρό¬ 
εδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται άτι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και τον 
απολογισμό του ιδρύματος, σύμφωνα με τις διατάξεις των 
άρθρων 101 και 102 του ΑΝ 2039/1939 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 


Άρθρο θ 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. 

θέμα που δεν περιλαμβάνεται σ’ αυτήν δεν αυζητείται, 
εκτός αν πρόκειται για επείγουσα υπόθεση και συμφωνή¬ 
σει γι’ αυτό η πλειοψηφία των παρόντων μελών του Διοι¬ 
κητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων αε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποΓττεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφασή αυτού. 

Άρθρο 7 

Αρμοδιότητες Γραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος της Διαχειριστικής Επιτροπής που ορί¬ 
ζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προ¬ 
κήρυξη-πρόσκλησή του κάθε χρόνο, όλες τις ενδιαφερό¬ 
μενος που δικαιούνται οικονομική ενίσχυση για την αντιμε¬ 
τώπιση των δαπανών του γάμου τους, να υποβάλλουν σ' 
αυτό μέσα σε τακτή προθεσμία, σχετική αίτηση με τα απα¬ 
ραίτητα δικαιολογητικά που αναφέρονται στην παραπάνω 
προκήρυξη-πρόσκληση. Αντίγραφο της προκήρυξης- 
πρόσκλησης πρέπει, με φροντίδα του Διοικητικού Συμ¬ 
βουλίου του ιδρύματος, να τοιχοκολλείται με αποδεικτικό 
έξω από τα γραφεία του ιδρύματος και του Δημοτικού Κα¬ 
ταστήματος Πατρέων και του Κοινοτικού Καταστήματος 
Παραλίας Πατρών καθώς και έξω από τους Ιερούς Ναούς 
των Πατρών και της Κοινότητας Παραλίας και να δημο¬ 
σιεύεται μια φορά σε δυο τοπικές κατά προτίμηση ημερή¬ 
σιες εφημερίδες της περιφέρειας του ιδρύματος ή δυο 
φορές σε μια εφημερίδα εφόσον στην περιφέρεια αυτή 
εκδίδεται μια μόνο τοπική εφημερίδα, σαράντα πέντε (45) 
τουλάχιστον ημέρες πριν από τη λήξη της παραπάνω προ¬ 
θεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία από τη μικρότερη που επιτρέπουν οι 
ισχϋουσες κάθε φορά διατάξεις του Αστικού Κώδικα την 
σύναψη έγκυρου γάμου, μέχρι και 45 ετών. 

β) Είναι οικονομικά αδύνατες, έντιμες και εργατικές. 

γ) Έχουν παντρευτεί σε πρώτο γάμο, μέσα στην τελευ¬ 
ταία διετία πριν από το έτος απονομής της οικονομικής 
ενίσχυσης. 

δ) Να είναι γραμμένες στα δημοτολόγια του Δήμου Πα¬ 
τρέων ή της Κοινότητας Παραλίας Πατρών και κατοικούν 
μόνιμα σ’ αυτές. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικριολο- 
γητικά που υποβλήθηκαν και επιλέγει-ανακηρϋσσει, με αι¬ 
τιολογημένη απόφασή του, τις (10) νέες που θα ενισχυ- 


θούν οικονομικά για την αντιμετώπιση των δαπανών του 
γάμου τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενος με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επομένη ημέρα, έξω από τα 
γραφεία του ιδρύματος και του Δημοτικού Καταστήματος 
Πατρέων, του Κοινοτικού Καταστήματος Παραλίας Πα¬ 
τρών ή εξω από τους Ιερούς Ναούς των Πατρών και της 
Κοινότητας Παραλίας Πατρών, με αποδεικτικό που θα 
υπογράφεται από το Γραμματέα ή άλλο εξουσιοδοτημένο 
υπάλληλο του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένστρση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμία ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα¬ 
τος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα της κόθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τις δικαιοϋχες με την 
προσκόμιση στην Τράπεζα της ληξιαρχικής πράξης γάμου 
τους. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές, στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νόμων, 
τα παραπέμπει με σχετική εισήγησή του στο Συμβούλιο 
Εθνικών Κληροδοτημάτων προς γνωμοδότηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες Αρχές και το ίδρυμα 
κόθε χρήσιμη σχετική πληροφορία και στοιχείο. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται απόφαση του Υπουργού Οικονομικών, με 
την οποία είναι δυνατό να εγκριθούν ή να απορριφθοΰν ή 
να τροποποιηθούν οι σχετικές αποφάάεις του Διοικητικού 
Συμβουλίου του ιδρύματος, ως προς έναν ή περισσότε¬ 
ρους υποψήφιους ή και να διαταχθεί η επανάληψη όλης 
της διαδικασίας επιλογής και ανακήρυξης των δικαιούχων 
της οικονομικής ενίσχυσης. 

7. Αν κάποια από τις δικαιούχος δεν τελέσει το γάμο της 
ή πεθάνει άγομη μέσα σε διάστημα πέντε (5) ετών από την 
χρονολογία επιλογής της ή τελέσει το γάμο της μέσα στην 
προθεσμία αυτή αλλά δεν αναλάβει το ποσό της οικονομι¬ 
κής ενίσχυσης μέσα σε δύο (2) έτη από την τέλεση του γά¬ 
μου της, τα ποσά του κεφαλαίου και τόκων της οικονομι¬ 
κής ενίσχυσης επαναφέρονται, έπειτα από απόφαση του 
Διοικητικού Συμβουλίου, στο λογαριασμό καταθέσεων του 
ιδρύματος. 

8. Σε περίπτωση που δεν συμπληρωθεί ο οριζόμενος 
στην προκήρυξη πρόσκληση αριθμός θέσεων οικονομικής 
ενίσχυσης για οποιοδήποτε λόγο (μικρότερος αριθμός 
υποψηφίων κ.λ.π.), τότε τα αδιάθετα ποσό μεταφέρονται 
στο επόμενο έτος και προστίθενται στο ήδη υπάρχον κε¬ 
φάλαιο. 

9. Το ποσό της οικονομικής ενίσχυσης που θα δοθεί σε 
καθεμιά από τις δέκα (10) ενισχυόμενες θα ανέρχεται στο 
ένα δέκατο (1/10) των καθαρών ετησίων εσόδων του 
ιδρύματος αφού αφαιρεθούν οι οικονομικές ενισχύσεις 
που αναφέρονται στην παρ. 2 του άρθρου 2 του παρόντος 
οργανισμού. 

Αρθρο 10 

Οικονομική διαχείριση 

1. Η οικονομική διαχείριση του Ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει, 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Αρθρο 11 

*> 

Βιβλία και Στοιχεία * ' 

1 . Το ίδρυμα τηρεί υποχρεωτικά τα ακόλουθα βιβλία και 

στοιχεία: ■ - 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώα χορήγησης οικονομικών ενισχύ- ’ 
σεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τοΥ 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 


Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου. 

Αρθρο 13 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2, Σε περίπτωση διάλυσης του ιδρύματος για οποιοδή- 
ποτε λόγο, η περιουσία που περιέρχεται στο Δήμο Πα- 
τρέων, ως κεφάλαιο αυτοτελούς διαχείρισης για την εκ¬ 
πλήρωση των σκοπών που όρισε με τις διαθήκες του ο 
ιδρυτής. 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

. ΥΓΕΙΑΣ, ΠΡΟΝΟΙΑΣ ΚΑΙ 

ΟΚΟΝΟΜIΚΟΚ ΚΟΦβΝΙΚΩΝ ΑΣΦΑΛΙΣΕΩΝ 

ΔΗΜ. ΓΈΩΡΓΑΚΟΠΟΥΛΟΣ ΕΜΜ. ΣΚΟΥΛΑΚΗΣ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Φ. 124/5/Β2.5095 π,ε. (2) 

Άδεια κατοχής Β' θέσης στον Κων/νο Χρυσογόνο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

■1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
,του.Ν- 1404/83. 

2. Το αριθμ. 45Θ/2-11.83 Π.Δ. (ΦΕΚ 157/29.11.83 
τ.Α'). 

•3. Το αριθμ. 129/10.4.1991 Π.Δ. (ΦΕΚ 52/11.4.91 
τ-Α').. 

4. Τα αριθ μ. 14874/632/Θ/87, 11527/507/10.5.88 
έγγραφα τού Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Το αριθμ. 3492/24.11.94 έγγραφο του Α.Π.-θεο/ 
νίκης. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β'). 

8. Την αριθμ. Η/5615α/94 (ΦΕΚ 567/21.7.94 τ.Β’) 
απόφαση του Πρωθυπουργού και του Υπουργού Εθνικής 
Παιδείας και θρησκευμάτων εκχώρησης αρμοδιοτήτων 
στην Υφυπουργό του ΥΠΕΠΘ, αποφασίζουμε: 

Παρέχουμε την άδεια στον Κων/νο Χρυσογόνο επί¬ 
κουρο καθηγητή του τμήματος Νομικής του Α.Π. θεσ/ 
νίκης προκειμένου να ασκεί και τα καθήκοντα του Συμ- 

βούλου Σπουδών στο Περιφερειακό Ινστιτούτο Εισαγωγι¬ 
κής Εκπαίδευσης και Επιμόρφωσης Θεσσαλονίκης του 
Εθνικού Κέντρου Δημόσιας Διοίκησης. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεΐ η υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμία περίπτωση ίο ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους αποδοχών της 
άλλης θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 1995 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 

-*- 

Αριθ. Φ. 124/6/82.5458 π.ε. (3) 

Αδεια κατοχής Β' θέσης στον ΗλΙα Μαριολάκο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή 
και τη λειτουργία των Ανωτάτων Εκπαιδευτικών Ιδρυμά¬ 
των» όπως συμπληρώθηκε με την παρ. 6 του άρθρου 48 
του Ν. 1404/83. 

2. Το αριθμ. 459/2.11.83 Π.Δ. (ΦΕΚ 157/29.11.83 
τ.Α'). 

3. Το αριθμ. 129/10.4.1991 Π.Δ. (ΦΕΚ 52/11.4.91 

τ.Α’). 

4. Τα αριθμ. 14874/632/8/87, 11527/507/10.5.88 
έγγραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α’). 

6. Το αριθμ. 5669-1165/3877/30.11.94 έγγραφο του 
Παν/μίου Αθηνών. 

7. Τις διατάξεις του άρθρου 28 παρ. 10 του Ν. 2083/ 
ΦΕΚ 159/21.9.92 τ.Β'). 

8. Την αριθμ. Η/5615α/94 (ΦΕΚ 567/21.7.94 τ.Β') 
απόφαση του Πρωθυπουργού και του Υπουργού Εθνικής 
Παιδείας και θρησκευμάτων εκχώρησης αρμοδιοτήτων 
στην Υφυπουργό του ΥΠΕΠΘ, αποφασίζουμε: 

Παρέχουμε την άδεια στον Ηλία Μαριολάκο, καθηγητή 
του τμήματος Γεωλογίας του Πανεπιστημίου Αθηνών προ- 
κειμένου να ασκεί τη θέση Αντιπροέδρου της Εκτελεστι¬ 
κής Επιτροπής του Οργανισμού Αθήνας από 13.5.94. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεΐη υποβολή αίτησης 
χορήγησης της σχετικής άδειας, αλλιώς από την ημέρα 
υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμία περίπτωση το ανώτατο 
όριο απολαβών του άρθρου 6 του Ν. 1256/82. 

Ο ανωτέρω δικαιούται να λαμβάνει εκτός από το σύνολο 
των κάθε είδους ακαθαρίστων αποδοχών της οργανικής 
του θέσης και το σύνολο των κάθε είδους αποδοχών της 


άλλης θέσης. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 13 Φεβρουάριου 1995 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 

-♦- 

Αριθ. ΥΠΠΟ/ΑΡΧ/Β1 /Φ30/53222/1182 (4) 

Χαρακτηρισμός Ι.Μ. Ευαγγελίστριας Κοινότητας Γέρακα 
Επαρχίας Επιδαύρου Λιμηράς Νομού Λακωνίας ως 
ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού». 

2. Το άρθρο 52 του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου όπως αυτή διατυ¬ 
πώθηκε με την αριθ. 6/11.10,94, αποφασίζουμε: 

Χαρακτηρίζουμε την I. Μ. Ευαγγελίστριας στην Κοινό¬ 
τητα Γέρακα, Επαρχίας Επιδαύρου Λιμηράς, Νομού Λακω¬ 
νίας, ως ιστορικό διατηρητέο μνημείο με ζώνη προστασίας 
50μ. γύρω του. 

Το καθολικό της Μονής είναι διώροφο πυργόσχημο κτί¬ 
ριο που ανήκει στον αρχιτεκτονικό τύπο του Αθωνίτικου 
σταυροειδούς εγγεγραμμένου ναού με τρούλλο και πλευ¬ 
ρικές κόγχες. Ο ναός είνα πεντάτρουλλος με κεντρικό 
υψηλό τρούλλο και τέσσερις τρουλίσκους σταυρικά τοπο¬ 
θετημένοι γύρω του. 

Εσωτερικά στο υπερώο του καθολικού που είναι αφιε¬ 
ρωμένο στον Αγ. Γεώργιο έχει ενσωματωθεί παρεκκλήσι 
της Ευαγγελίστριας. Κάτω από το ύψος του επιβλητικού 
τρούλλου σχηματίζεται κυκλικό περίστωο (διάδρομος) 
που επιτρέπει τη θέση στο ισόγειο. 

Στο ναό φυλάσσονται εικόνες λαϊκής τέχνης, του 19ου 
αιώνα, ενώ στο κελί του Δεσποτικοϋ όπου και διασώζεται 
πληθώρα επιγραφικών μαρτυρίων, υπάρχει αρχειακό υλικό 
σχετικό με την ιστορία της μονής. 

Η απόφαση αυτή που δεν προκαλεί δαπάνη εις βάρος 
του Δημοσίου να δημοσιευθεί στην Εφημερίδα της Κυ¬ 
βερνήσεως. 

Αθήνα, 26 Δεκεμβρίου 1994 

Με εντολή Υπουργού 

Ο Προϊστάμενος 
Ν. ΖΙΑΣ 

-φ- 

Αριθ. ΥΠΠΟ/ΑΡΧ/81/Φ36/56106/1334 (5) 

Κήρυξη του Ιερού Ναού θείας Ανάληψης του οικισμού Πα¬ 
λαιού Αγ. Αθανασίου Ν. Πέλλης ως ιστορικού διατηρη¬ 
τέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30,10.1991 (ΦΕΚ 
987/Β/28.11.91 και ΦΕΚ 17/Β/1Θ.1.92) «Μεταβίβαση 
αρμοδιοτήτων Υπουργού» και δικαιώματος υπογραφής, 
όπως συμπληρώθηκε από την Υ.Α. ΥΠΠΟ/ΓΝΟΣ/6630/ 

4.2.1994 {ΦΕΚ 104/Β/16.2.1994). 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Τον Ν. 1469/50. 

4. Τη γνωμοδότηση του Τοπικού Συμβουλίου Μνημείων 
Κεντρικής και Δυτικής Μακεδονίας, όπως διατυπώθηκε 
στην αριθ. 217/11.11.1994 Πράξη του, αποφασίζουμε: 

Κηρύσσουμε τον Ιερό Ναό θείας Ανάληψης του οικι¬ 
σμού «Παλαιού Αγ. Αθανάσιου» Ν. Πέλλης, ως ιστορικό 
διατηρητέο μνημείο. 

Πρόκειται για τρίκλιτη ξυλόστεγη βασιλική του τέλους 
18ου αρχών 19ου αιώνα με ημικυκλική αψίδα, πρόναο, 
(γυναικωνίτη) χαγιάτι στη νότια πλευρό και πυργοειδές 
κωδωνοστάσιο στη Ν.Δ. άκρη' του ναού. Στο εσωτερικό 
του διατηρεί το δεσποτικό του 1883, τον άμβωνα, το προ- 
σκυνητάρι, όλα με ξυλόγλυπτη και γραπτή διακόσμηση 
στυλ «ροκοκό». 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Το παρών να δημοσιευθεί στην Εφημερίδα της Κυβερ- 
νήσεως. 

Αθήνα, 5 ίανουαρίου 1995 

Με εντολή Υπουργού 
Ο Προϊστάμενος 
Ν. ΖΙΑΣ 

-♦- 

Αριθ. ΥΠΠΟ/ΑΡΧ/Β1/Φ36/58109/1331 (6) 

Κήρυξη του Ιερού Ναού Αγ. Αθανασίου, στην θέση Πεντα- 

πλάτανο Νομού Πέλλης ως ιστορικού διατηρητέου μνη¬ 
μείου. 

0 ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 
αρμοδιοτήτων Υπουργού» και δικαιώματος υπογραφής, 
όπως συμπληρώθηκε από την Υ.Α. ΥΠΠΟ/ΓΝΟΣ/6630/ 
4.2.1994 (ΦΕΚ 104/Β/16.2.1994). 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Τον Ν. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας, όρως δια¬ 
τυπώθηκε στην αριθ. 217/11.11.1994 Πράξη του, απο¬ 
φασίζουμε: 

Κηρύσσουμε τον Ι.Ν. Αθανασίου Πενταπλατάνου επαρ¬ 
χίας Γιαννιτσών, Νομού Πέλλης, ως ιστορικό διατηρητέο 
μνημείο με ζώνη προστασίας στον υπάρχοντα περίβολο 
ακτίνας 30μ. γύρω από αυτόν. 

Πρόκειται για τρίκλιτη βασιλική με νάρθη κα και γυναικω- 
νϊτη και ημικυκλική κόγχη του I. Βήματος, που χρονολογεί¬ 
ται στις αρχές του 19ου αιώνα. Ο ναός είναι κτισμένος με 
ημίεργους λίθους, κονίαμα και αγκωνάρια στις γωνίες και 
έχει στον βόρειο τοίχο τυφλό αψίδωμα. Από την αρχική ξύ¬ 
λινη οροφή διατηρείται ελλειψοειδής ψευδότρουλλος με 
παράσταση του Παντοκράτορα του 1886. Το πολυγωνικής 
κάτοψης ξυλόγλυπτο τέμπλο έχει ενυπόγραφες εικόνες 
του 1846. Στον περίβολο σώζεται ο τάφος του ανακαινι¬ 
στή και άλλοι παλαιότεροι τάφοι με κτιστούς κυκλικούς 
σταυρούς. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 


Το παρών να δημοσιευθεί στην Εφημερίδα της Κυβερ- 
νήσεως. 

Αθήνα, 5 Ιανουαρίου 1995 

Με εντολή Υπουργού 
Ο Προϊστάμενος 
Ν. ΖΙΑΣ 

-4- 

Αριθ. 1677 (7) 

Σύσταση Ιδιου Νομικού Προσώπου στην Κοινότητα Μετα¬ 
μόρφωσης Ν. Μεσσηνίας με την επωνυμία «Σχολική 
Επιτροπή Μεταμόρφωσης». 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: α) των παρ. 8-15 του άρθρου 5 του Ν. 
1894/1990 {ΦΕΚ 110/Α/27.8.90) «Για την Ακαδημία 
Αθηνών και άλλες εκπαιδευτικές διατάξεις» και β) του άρ¬ 
θρου 187 του δημοτικού και κοινοτικού κώδικα (ΠΔ 323/ 
89). 

2. Την αριθμ. 0011/95 απόφαση της Μεταμόρφωσης 
του Νομού Μεσσηνίας, για σύσταση Σχολικής Επιτροπής, 
αποφασίζουμε; 

1. Συνιστούμε στην Κοινότητα Μεταμόρφωσης Νομού 
Μεσσηνίας ίδιο Νομικό Πρόσωπο με την επωνυία «ΣΧΟ¬ 
ΛΙΚΗ ΕΠΙΤΡΟΠΗ ΔΗΜΟΤΙΚΟΥ ΣΧΟΛΕΙΟΥ ΜΕΤΑΜΟΡ¬ 
ΦΩΣΗΣ». 

2. Σκοπός του νομικού αυτού προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, καθαριότητας, θέρ¬ 
μανσης, φωτισμού, ύδρευσης, τηλεφώνου, αποχέτευσης, 
αγοράς αναλωσίμων υλικών κ.λπ. 
β) Η αμοιβή των καθαριστριών, 
γ) Η εκτέλεση έργων για επισκευή και συντήρηση των 
σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις, Πρω¬ 
τοβάθμιας και Δευτεροβάθμιας Εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχομένη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Τον εκάστοτε Προέδρο ή Κοινομκό Σύμβουλο ως 
Πρόεδρο. 

β) Δύο (2) Κοινοτικούς Συμβούλους, 
γ) Τον εκάστοτε Δ/ντή του Δημοτικού Σχολείου Μετα¬ 
μόρφωσης. 

δ) Τον εκάστοτε εκπρόσωπο του Συλλόγου Γονέων και 
κηδεμόνων της Κοινότητας Μεταμόρφωσης. 

Τα μέλη με στοιχεία α.β.γ. ορίζονται από το Κοινοτικό 
Συμβούλιο. 

4. Η θητεία του πρώτου Κοινοτικού Συμβουλίου του Νο¬ 
μικού Προσώπου λήγει με τη λήξη της παρούσας κοινοτι¬ 
κής περιόδου. 

Η θητεία των μελών του Δ/κού Κοινοτικού Συμβουλίου 
ακολουθεί την Κοινοτική περίοδο. 

Το Διοικητικό Κοινοτικό Συμβούλιο εκλέγει τον αντιπρό- 

εδρο και τον γραμματέα. 

5. Πόροι του νομικού προσώπου είναι: 

Α. Ετήσια επιχορήγηση της Κοινότητας Μεταμόρφω¬ 
σης. 

Β. Ετήσια επιχορήγηση του Κράτους. 

Γ. Κάθε είδους εισφορές, δωρεές, κληρονομιές, κληρο¬ 
δοσίες, 

Δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών και 

Ε. Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της κοινότητας 
Μεταμόρφωσης το ύφος της οποίας δεν μπορεί να προσ- 
διορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 26 Ιανουάριου 1995 

Ο Νομάρχης κ.α.α. 

I. ΚΥΒΕΛΟΣ 

——4- 

Αριθ. 18739 (8) 

Έγκριση συμμετοχής των Κοινοτήτων Κυριάννας, Μέσης 

και Αμνάτου στο Σύνδεσμο Καθαριότητας Πηγής- 

Παγκαλοχωρίου. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 190 του Π.Δ. 323/89 
(ΔΚΚ). 

2 . Την αριθ. 103/19.1.90 απόφαση της ΝΟ.ΡΕ με την 
οποία συστήθηκε Σύνδεσμος Καθαριότητας Κοινοτήτων 


Πηγής και Παγκαλσχωρίου. 

3. Τις αριθ. 31/93, 20/94 και 13/94 αποφάσεις των 
Κ.Σ. Αμνάτου, Κυριάννας και Μέσης, αντίστοιχα, που 
έχουν ληφθεί νομότυπα με τις οποίες ζητούν τη συμμε¬ 
τοχή τους στο Σύνδεσμο Κοινοτήτων Πηγής - Παγκαλοχω- 
ρίου. 

4. Την αριθ. 12/1994 απόφαση του Διοικητικού Συμ¬ 
βουλίου του ανωτέρω Συνδέσμου με την οποία αποδέχε¬ 
ται τη συμμετοχή των ανωτέρω Κοινοτήτων στο Σύνδε¬ 
σμο, αποφασίζουμε: 

Εγκρίνουμε τη συμμετοχή των Κοινοτήτων Αμνάτου, 
Κυριάννας και Μέσης στο Σύνδεσμο Καθαριότητας των 
Κοινοτήτων Πηγής και Παγκαλσχωρίου. 

Κατά τα λοιπά εξακολουθεί να ισχύει η 103/90 από¬ 
φαση της ΝΟ.ΡΕ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ρέθυμνο, 27 Ιανουάριου 1995 
Ο Αναπληρωτής Περιφερ. Δ/ντής 
ΑΡΙΣΤΟΜ. ΚΟΥΤΑΝΤΟΣ 

Αριθ. 1960 (9) 

Χορήγηση άδειας ασκήσεως επαγγέλματος Κοινωνικού 
Λειτουργού στον Φώτιο Τέγο του Γεωργίου. 

Ο ΝΟΜΑΡΧΗΣ^ΤΡΙΚΑΛΩΝ 

Με την απόφαση του Νομάρχη Τρικάλων αριθμ. 1960/ 
9.2.95 έχει χορηγηθεί στον Φώτιο Τέγου του Γεωργίου 
άδεια ασκήσεως επαγγέλματος Κοινωνικού Λειτουργού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Τρίκαλα, 13 Φεβρουάριου 1995 

Με εντολή Νομάρχη 
Ο Προϊστάμενος 
ΒΑΣΙΛΕΙΟΣ Γ. ΚΑΡΑΚΟΥΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


